Fysikrapport og fysikjournal

Hvad skal en fysikrapport indeholde?

Øverst: Navn, klasse, dato for øvelsens udførelse og en overskrift.

1)  Øvelsens formål.

2)  Beskrivelse af forsøget. Her skal stå med jeres egne ord, hvad I har foretaget jer.

3)  Tegning af opstillingen.

4)  Beskrivelse af den indgåede teori

5)  Måleresultater, f.eks. i et skema. Disse kan også flettes ind i forsøgsbeskrivelsen.

6)  Vurdering af forsøgsresultater. Herunder %-vis afvigelse fra tabelværdien.

7)  Fejlkilder og usikkerheder.

8)  Konklusion.    (Er forsøgets formål opfyldt?)

Her er nogle eksempler på, hvad en fysikrapport derudover kan indeholde:

Det er ikke alle punkter, der er aktuelle ved hver rapport.

Prøv at få så mange som muligt af nedenstående punkter med ved hver besvarelse.

1)  Formler og udregninger, hvor jeres måletal er indsat i formlerne. Hvis der er mange ens udregninger, så skal I benytte EXCEL eller listerne i TI- Interactive.

2)  Besvarelse af de spørgsmål der står i vejledningen

3)  Grafer, husk symboler og enheder på akserne

4)  Regressionsanalyse på måletal

Selvom i arbejder i grupper skal I aflevere en individuel rapport hver.

Hvad skal en fysikjournal indeholde?

Fysikjournaler er gruppearbejde.

Når I laver en øvelse hvor der ikke skal afleveres rapport men fysikjournal, så skal jeg se jeres journaler igennem og godkende dem inden i går fra øvelsen. Det kan ofte resultere i, at I skal forbedre dem og jeg skal se dem igen.

Journaler er således en processkrivning, men ikke en egentlig retning.

De behøver ikke at være perfekte når jeg ser dem første gang.

Men de skulle gerne være det når jeg ser dem sidste gang.

Journaler behøver ikke, i modsætning til fysikrapporter , at indeholde forsøgsbeskrivelse, tegning  og teoriafsnit.

En journal skal indeholde:

Øverst: Navne på gruppemedlemmerne, klasse, dato for øvelsens udførelse og en overskrift.

1)Øvelsens formål.

2)Måleresultater, f.eks. i et skema.

3)Vurdering af forsøgsresultater. Herunder %-vis afvigelse fra tabelværdien.

4)Fejlkilder og usikkerheder.

5)Konklusion.    (Er forsøgets formål opfyldt?)

Her er nogle eksempler på, hvad en fysikjournal derudover kan indeholde:

Det er ikke alle punkter, der er aktuelle ved hver journal.

Prøv at få så mange som muligt af nedenstående punkter med ved hver besvarelse.

5)  Formler og udregninger, hvor jeres måletal er indsat i formlerne. Hvis der er mange ens udregninger, så skal I benytte EXCEL eller listerne i TI-Interactive.

6)  Besvarelse af de spørgsmål der står i vejledningen

7)  Grafer, husk symboler og enheder på akserne

8)  Regressionsanalyse på måletal.

God fornøjelse EH

24-06-2007